સ્ટ્રીટ-ફાઇટર ગૅરી ફર્નાન્ડિસ (જૅકી શ્રોફ) જેલમાંથી છૂટીને દસ વર્ષો પાછો આવે છે, પણ પાછા આવ્યા પછી તે જુએ છે કે જૂના જખમો હજી પણ તાજા છે અને જે સમયે પરિવાર તૂટ્યો હતો એ હજી પણ તૂટેલી અવસ્થામાં છે. મોટો દીકરો ડેવિડ એક સમયે સ્ટ્રીટ-ફાઇટમાં માસ્ટર હતો, પણ હવે તેણે એ છોડી દીધી છે અને સ્કૂલટીચર બનીને પોતાની વાઇફ જેની અને દીકરી પુપુ સાથે મન પર ભાર સાથે રહે છે, જ્યારે નાનો દીકરો મૉન્ટી પોતાની એકલતા દારૂના નશામાં કાઢી રહ્યો છે. તે સ્ટ્રીટ-ફાઇટમાં જાય છે, પણ દરેક વખતે માર ખાઈને પાછો આવે છે. ગૅરીને પોતાનાં કર્મો પર ખૂબ જ અફસોસ છે, પણ ડેવિડ તેને સમજવા તૈયાર નથી અને દારૂના નશામાં ધૂત રહેતો મૉન્ટી તેને સમજી શકે એવી અવસ્થામાં નથી. ગૅરી નાના દીકરાને સાચા રસ્તે વાળવાની કોશિશ કરે છે. એવામાં એક દિવસ ખબર પડે છે કે ઇન્ડિયામાં મિક્સ્ડ માર્શલ આર્ટ્સની ઇન્ટરનૅશનલ કૉમ્પિટિશન થવાની છે. આ કૉમ્પિટિશન માટે ગૅરી મૉન્ટીને તૈયાર કરે છે, પણ સંજોગો ફરી એક વખત બદલાય છે. ક્યારેય બૉક્સિંગની રિન્ગમાં નહીં જવાનું નક્કી કરી લેનારા ડેવિડને ખબર પડે છે કે દીકરી પુપુને જીવલેણ બીમારી છે, જેમાંથી તેને બચાવવી હોય તો લાખો રૂપિયાની જરૂર પડશે. બાપને કારણે રિન્ગ છોડનારો ડેવિડ બાપ હોવાના નાતે જ રિન્ગમાં ઊતરવા તૈયાર થાય છે, પણ એ જ સમયે તેને ખબર પડે છે કે તેનો જ સગો બાપ ગૅરી ભાઈને પણ બૉક્સિંગ માટે તૈયાર કરી રહ્યો છે. એકને તૈયાર કરવામાં પિતા છે અને બીજા ભાઈને તૈયારીઓ કરવામાં બીમારી દીકરીનો ચહેરો સાથ આપે છે. કમનસીબી એ પણ છે કે બન્નેમાંથી એક પણ ભાઈ એકબીજાનું મોઢું જોવા પણ તૈયાર નથી. જોકે કુદરતે કંઈક જુદું જ નક્કી કર્યું છે. ભગવાન બન્ને ભાઈઓને બૉક્સિંગની રિન્ગમાં આમને-સામને મૂકી દે છે.